EELNÕU

13.09.2024

**Riigieelarve seaduse muutmise seadus**

**§ 1. Riigieelarve seaduse muutmine**

Riigieelarve seaduses tehakse järgmised muudatused:

**1)** paragrahvist 4¹ ja § 15 lõike 2 teisest lausest jäetakse välja tekstiosa „, stabiilsusprogrammi“;

**2)** paragrahvi 14 tekst muudetakse ja sõnastatakse järgmiselt:

„Eelarvestrateegias kajastatud valitsussektori struktuurse eelarvepositsiooni eesmärkide ja möödunud eelarveaasta struktuurse eelarvepositsiooni eesmärgi saavutamise kohta annab enne eelarvestrateegia kinnitamist arvamuse eelarvenõukogu, lähtudes eelarvepositsiooni reeglitest ning struktuurse eelarvepositsiooni korrigeerimise vajadusest.“;

**3)** seaduse 3. peatüki 3. jagu tunnistatakse kehtetuks;

**4)** paragrahvi 26 täiendatakse lõigetega 51 ja 52 järgmises sõnastuses:

„(51) Riigieelarves võib põhiseaduslike institutsioonide kulud ja ministeeriumi valitsemisala programmi tegevuse kulud liigendada administratiivselt täiendavalt riigiasutuste kaupa, eristades:

1. tööjõukulud;
2. majandamiskulud;
3. sotsiaaltoetused;
4. investeeringutoetused;
5. muud toetused;
6. finantskulud;
7. muud kulud, sealhulgas amortisatsioonikulu.

(52) Kui riigieelarves on kulud liigendatud käesoleva paragrahvi lõike 51 alusel, esitatakse need käesoleva seaduse § 32 kohases jaotuses või detailsemalt kooskõlas eelarveklassifikaatoriga.“;

**5)** paragrahvi 26 lõiget 8 täiendatakse pärast tekstiosa „lõigete 5“ tekstiosaga „, 51, 52“;

**6)** paragrahvi 56 täiendatakse lõigetega 22 ja 23 järgmises sõnastuses:

„(22) Ministril on õigus muuta riigieelarvega kindlaks määratud ministeeriumi valitsemisala tulemusvaldkonna programmi tegevuse piirmääraga vahendite § 26 lõike 51 kohast täiendavat liigendust kulude kogumahtu muutmata.

(23) Põhiseaduslikul institutsioonil on õigus muuta riigieelarvega kindlaks määratud piirmääraga vahendite § 26 lõike 51 kohast täiendavat liigendust kulude kogumahtu muutmata.“;

**7)** seadust täiendatakse §-ga 81⁵ järgmises sõnastuses:

„**§ 81⁵. 2025. aasta riigieelarvega seotud erisused**

Käesoleva seaduse 2024. aasta 1. detsembril jõustunud redaktsiooni § 26 lõikeid 5¹, 5² ja 8 kohaldatakse esmakordselt 2025. aasta riigieelarve liigendamisele.“.

**§ 2. Seaduse jõustumine**

Käesolev seadus jõustub 2024. aasta 1. detsembril.

Lauri Hussar

Riigikogu esimees

Tallinn 2024

Algatab Vabariigi Valitsus 2024

(allkirjastatud digitaalselt)